समाज सुधार सम्मेलन में कुरीतियों पर प्रतिबंध लगाने पर दिया जोर
खिरनी|कस्बे केमहादेव मन्दिर के मैदान में सोमवार को मीणा समाज सुधार सम्मेलन के लिए सवाई माधोपुर, करौली तथा टोंक जिलों के मीणा समाज के लोग एकत्रित हुए। इस दौरान गंगालाल मीणा की अध्यक्षता में आयोजित हुई बैठक में समाज सुधार पर विस्तार से चर्चा की गई। कार्यक्रम के मुख्य वक्ता पूर्व विधायक मोतीलाल मीणा ने समाज में व्याप्त कुरीतियों को दूर करने के लिए मौजूद मीणा समाज के पंच पटेलों से आग्रह किया। साथ ही तीये की बैठक, टीका प्रथा, मृत्यु भोज आदि को बिल्कुल बन्द करने की बात कही। इस पर सभी ने हाथ उठाकर अपनी सहमति जाहिर की। इसके अलावा शादी में डीजे, घोडी, बैंडबाजे बंद करवाने, भात के लिए सिर्फ 1100 रुपए की राशि देने, सुड्डा बन्द करने, शादी समारोह में डेकोरेशन आदि पर फिजूलखर्च बन्द करने सहित विभिन्न कुप्रथाओं को बन्द करके इनकी पालना करना सुनिश्चित करने के लिए लोगों से कहा। इस अवसर पर दीनदयाल, रामावतार, जमनालाल, रामलाल, गंगालाल पटेल सहित कई ग्रामीण मौजूद थे।
जेबकतरागिरफ्तार
सवाईमाधोपुर|जीआरपी थानापुलिस ने सोमवार को एक जेबकतरे को गिरफ्तार किया है। जानकारी के अनुसार 20 वर्षीय कच्ची बस्ती निवासी प्रवीण पुत्र राजू ने चौथका बरवाड़ा से ट्रेन में चढ़े यात्री के तीन हजार रुपए जेब से निकाल लिए। आरोपी को आरपीएफ पुलिस की मदद से पकड़ लिया गया। सवाई माधोपुर पहुंचने पर इसे जीआरपी के सुपुर्द कर दिया गया।
खिरनी. मीणासमाज सुधार सम्मेलन में मौजूद ग्रामीण।
hin_Deva hin_Deva bho_Deva hin_Deva hin_Deva